Document ID: 32001R0385

Komisijos reglamentas (EB) Nr. 385/2001
2001 m. vasario 26 d.
iš dalies keičiantis Reglamentą (EB) Nr. 2848/98 dėl drėgmės kiekio pristatant tam tikras tabako veisles ir dėl pripažintųjų auginimo vietovių žaliavinio tabako sektoriuje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 2075/92 dėl bendro žaliavinio tabako rinkos organizavimo [1] su paskutiniais pakeitimais, padarytais Reglamentu (EB) Nr. 1336/2000 [2], ypač į jo 7 straipsnį,
kadangi:
(1) 1998 m. gruodžio 22 d. Komisijos reglamento (EB) Nr. 2848/98, nustatančio išsamias Tarybos reglamento (EEB) Nr. 2075/92 taikymo taisykles dėl priemokų schemos, gamybos kvotų ir konkrečios pagalbos, suteikiamos augintojų grupėms žaliavinio tabako sektoriuje [3], su paskutiniais pakeitimais, padarytais Reglamentu (EB) Nr. 1249/2000 [4], 15 straipsnio 2 dalies pirmoje pastraipoje nustatyta, kad nustatyta priemokos dalis ir su auginimo kvota sugretintinas kiekis turi būti apskaičiuojami pagal lapinio tabako svorį. To paties straipsnio antroji pastraipa nustato, kad pagal IV priede atitinkamai veislei nustatytą drėgmės kiekį svoris turi būti patikslintas daugiausia iki 4 %. Tam tikros II ir III grupių tabako veislės, įprastinėse džiovyklose vytintos įprastais išdžiovinimo ore metodais, auginamos regionuose, kuriuose pristatymo metu gali iškristi didelis kritulių kiekis. Tokiomis aplinkybėmis pristatymo metu sunku stebėti įprastiniu būdu vytinto ore tabako drėgmės kiekį. Todėl turėtų būti pakeistas šių tabako veislių didžiausias drėgmės kiekis.
(2) Reglamento (EB) Nr. 2848/98 8 straipsnyje nustatyta, kad Reglamento (EEB) Nr. 2075/92 5 straipsnio a dalyje nurodytos auginimo vietovės yra nustatytos Reglamento (EB) Nr. 2848/98 II priede. Portugalija paprašė Komisijos įtraukti Beiras regioną į tradiciškai pripažintųjų auginimo vietovių, kuriose auginamas I grupės tabakas, sąrašą. Beiras yra pripažintas tradicine II veislių grupės auginimo vietove. Todėl Reglamento (EB) Nr. 2848/98 II priedas turėtų būti pakeistas įtraukiant šį regioną kaip pripažintąją I grupės auginimo vietovę.
(3) Šiame reglamente numatytos priemonės atitinka Tabako vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 2848/98 iš dalies keičiamas taip:
1. 15 straipsnio 2 dalis pakeičiama taip:
"2. Nustatyto dydžio priemokos dalis, kurią gauna augintojų grupė, kad išskirstytų ją visą visiems grupės nariams, arba atskiri grupei nepriklausą augintojai, taip pat kiekis, kuris sugretintinas su atitinkama auginimo kvota, yra skaičiuojami konkrečiai tabako veislių grupei pagal lapinio tabako svorį, jeigu šis tabakas tenkina būtiniausius kokybės reikalavimus ir jį yra priėmęs pirminis perdirbėjas.
Jeigu drėgmės kiekis skiriasi nuo lygmens, nustatyto tai veislei IV priede, svoris patikslinamas kiekvienam skirtumo procentui laikantis šiame priede nustatyto leistino nuokrypio."
2. II priedas pakeičiamas šio reglamento I priedu.
3. III priedas pakeičiamas šio reglamento II priedu.
4. IV priedas pakeičiamas šio reglamento III priedu.
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse
Priimta Briuselyje, 2001 m. vasario 26 d.

Labels: 3
17
5
6